Dôležité upozornenie:
Slovenská obchodná inšpekcia na základe informácie, ktorú dostala od spoločnosti IKEA Bratislava, s. r o., Ivanská cesta 18, Bratislava v záujme dôslednej ochrany spotrebiteľa uverejňuje nasledovný oznam: 

IKEA sťahuje z predaja bezpečnostné zábrany PATRULL, pri ktorých deťom hrozí riziko pádu zo schodov

Bezpečnostná zábrana PATRULL			PATRULL FAST		PATRULL KLÄMMA

IKEA dostala od zákazníkov hlásenia o prípadoch, pri ktorých sa bezpečnostná zábrana PATRULL nečakane otvorila a dieťa spadlo zo schodov. Niektoré z prípadov si vyžadovali lekárske ošetrenie. Nezávislé vyšetrovanie preukázalo, že uzatvárací mechanizmus nie je dostatočne spoľahlivý, čím predstavuje nebezpečenstvo pre malé deti, a to aj napriek tomu, že výrobok bol testovaný a schválený v súlade s príslušnými platnými normami. 

„Pokiaľ ide o bezpečnosť detí, v IKEA netolerujeme nič. Chceme ponúkať bezpečné a zdraviu prospešné výrobky, pretože deti sú podľa nás tými najdôležitejšími bytosťami na svete. Preto hneď, ako sa objaví akýkoľvek náznak možného problému súvisiaceho s bezpečnosťou našich výrobkov, podnikneme potrebné kroky. Nemôžeme akceptovať skutočnosť, že pri hraní existuje riziko zranenia a na základe toho ihneď preventívne sťahujeme z predaja všetky bezpečnostné zábrany PATRULL“, vysvetľuje Maria Thörn, manažérka oddelenia Detská IKEA.

IKEA záleží na bezpečnosti detí, a preto žiada zákazníkov, ktorí si zakúpili bezpečnostnú zábranu PATRULL, aby ju okamžite prestali používať a priniesli späť do obchodného domu IKEA, kde im budú v plnej výške vrátené peniaze.

Bezpečnostné zábrany PATRULL, PATRULL KLÄMMA a PATRULL FAST sa predávali na všetkých trhoch IKEA. Pri vrátení zábrany nie je nutné predkladať doklad o kúpe (pokladničný blok). Viac informácií nájdete na www.IKEA.sk alebo kontaktujte IKEA na tel. č. 02/48 22 61 11.